APLIKASI HUKUM ISLAM

## DALAM TATANAN MASYARAKAT GLOBAL DI MALAYSIA

## Mohd Roslan Mohd Nor
Professor Madya Bidang Ilmu Fiqh, Akademi Pengajian Islam Universiti Malaya, 50603 Kuala Lumpur, Malaysia
Abstrak: Global world order encountered in Malaysia should not be taken lightly. If it  is  not  handled  correctly,  feared  the  coming  generation  will  not  require  Islamic law,  and  will  even  forget  about  it  altogether.  Implementation  of  Islamic  law  in  the modern world is filled with challenges of its own, full of wisdom needs to be faced with that Islam is not a religion accused of being old-fashioned, old-fashioned and anti-change. In the era of globalization, a variety of reports can be obtained quickly, so what applies in the outside world, will soon be known in his own country. Group that  emphasizes  religious  life  has  definitely  want  to  maintain  their  religious traditions of pollution efforts by parties who are not responsible. Meanwhile, human rights  campaigners  in  the  West  also  failed  to  understand  human  rights  from  a religious  perspective.  This  is  a  double  standard  attitude  challenges  that  must  be faced.  Therefore,  do  not  be  allowed  to  interfere  in  the  affairs  of  foreign  faction  of Islam, so that-as if-they want to teach us, where the true Islam and what is wrong. This  is  a  case  that  requires  empowerment  for  the  future  of  Islamic  civilization  in Malaysia and the world in general.
Keywords: application, Islamic law, globalization .
Abstrak: Tatanan  dunia  global  yang  dihadapi  di  Malaysia  tidak  boleh  dipandang ringan. Jika ia tidak ditangani dengan betul,  dikuatirkan generasi akan datang tidak akan  memerlukan  hukum  Islam,  dan  bahkan  akan  melupakannya  sama  sekali. Pelaksanaan  hukum  Islam  dalam  dunia  modern  sekarang  penuh  dengan  tantangan - tantangan tersendiri, perlu dihadapi dengan penuh hikmah agar Islam tidak dituduh sebagai  agama  yang  kolot,  jumud  serta  anti  perubahan.  Dalam  era  globalisasi, berbagai  pemberitaan  dapat  diperoleh  dengan  cepat,  sehingga  apa  yang  berlaku  di dunia  luar,  akan  segera  diketahui  di  negara  sendiri.  Golongan  yang  mementingkan kehidupan  beragama  sudah  pasti  ingin  mempertahankan  tradisi  agama  mereka  dari upaya  pencemaran  oleh  pihak-pihak  yang  tidak  bertanggungjawab.  Sementara  itu, pejuang  hak  asasi  manusia  di  Barat  juga  tidak  berhasil  untuk  memahami  hak  asasi manusia  dari  perspektif  agama.  Inilah  tantangan sikap  standar  ganda  yang  harus dihadapi.  Oleh  karena  itu,  jangan  dibiarkan  golongan  asing  mencampuri  urusan agama Islam, sehingga—seolah-olah—mereka ingin mengajarkan kepada kita, Islam mana  yang  betul  dan  mana  yang  salah.  Inilah  perkara  yang  memerlukan pemberdayaan bagi masa depan peradaban Islam di Malaysia dan dunia umumnya.
Kata Kunci: aplikasi, hukum islam, masyarakat global.

## Pendahuluan
Alam  Melayu  atau  Nusantara  ini  sudah  lama  sinonim  dengan  Islam, 1 bahkan  membentuk  masyarakat  Islam  terbesar  di  dunia,  maka  ia  tidak  terlepas dari  tantangan  yang  tersendiri  terutama  apabila  dilihat  dari  aspek  tatanan masyarakat  global  dan  peradaban  Islam.  Ia  turut  menyentuh  persoalan  yang bermula  dari  melakukan  ibadah  kepada  persoalan  yang  lebih  berat  yaitu  yang bersifat hukum. Hukum Islam atau juga disebut sebagai Syariat Islam merupakan satu perkara penting dalam kehidupan masyarakat Muslim. Ia berkait dengan cara hidup  individu,  hukum  dalam  kehidupan  seharian,  muamalah  perniagaan,  dan bermacam-macam lagi.
Oleh karena ia merupakan suatu perkara penting dan ianya telah wujud di dalam  Islam  semenjak  zaman  awal  lagi,  maka  sudah  tentu  ia  mempunyai tantangan-tantangan tertentu. Tidak cukup dengan melihat kepada evolusi hukum itu yang berlaku sepanjang zaman, tetapi sejauh mana perubahan-perubahan boleh diterima oleh masyarakat sekeliling mengenainya. Ada juga kemungkinan bahwa hukum  Islam  juga  tidak  terlepas  dari  pengaruh  kecenderungan  parti-parti  politik yang ingin menggunakan Islam sebagai alat mereka di pentas politik tersebut.
Dalam  banyak  situasi,  kita  mungkin  terkeliru  atau  coba  dikelirukan umpamanya  oleh  pandangan-pandangan  keras  ultra  konservatif  yang  mendasari sebahagian  dari  pemikiran  umat  Islam.  Tidak  dinafikan  bahwa  golongan  yang berada di garis keras ini sememangnya wujud dan mereka mempunyai pandangan- pandangan tersendiri sehingga tidak dapat untuk menerima pandangan-pandangan alternative  Islam  yang  lebih  moderate,  tolerance  dan  acceptable  bagi  kehidupan yang bersifat majmuk.
Di  Malaysia,  aplikasi  hukum  Islam  turut  merasakan  tantangan- tantangannya  yang  tersendiri  di  dalam  suasana  masyarakatnya  yang  berbilang kaum.  Bahkan  masyarakat  yang  ada  pada  hari  ini  juga  merupakan  masyarakat yang  sudah  terbuka  ilmu,  terbuka  kemudahan-kemudahan  untuk  mendapatkan maklumat  dan  sebagainya.  Lalu  kelebihan  itu  digunakan  mereka  untuk
1 Syed  Naquib  al-Attas, Islam  dalam  Sejarah  Kebudayaan  Melayu ,  (Kuala  Lumpur: Penerbit Universiti Kebangsaan Malaysia, 1972), hlm. 1-15; Peter Riddell, Islam and the Malay- Indonesian World: Transmission and Responses, (Singapore: Horizon Books, 2001), hlm. 1-5.
mendapatkan maklumat dari ‗atas talian‘ sehingga adakalanya isu-isu besar dapat dibongkar dengan segera. Namun begitu, apakah dengan mendapat maklumat dari laman  web  tersebut  dapat  untuk  dianggap  setaraf  dengan  para  ilmuwan  yang menguasai kitab-kitab agama? Sudah tentu pada hemat saya,  yang menggunakan laman  web  itu  hanyalah  mempraktikkan  kemahiran  saja  bukan  bersandarkan kepada  ilmu.  Golongan  yang  menguasai turath itulah  yang  sepatutnya  dianggap sebagai golongan yang berilmu dan harus dihormati.
Tatanan dunia global dan tantangan yang dihadapi di Malaysia dari aspek ini tidak boleh dipandang ringan. Jika ia tidak ditangani dengan betul, saya kuatir generasi akan datang tidak merasakan kepentingan hukum Islam, malah mungkin ada  yang  akan  mencabarnya  sepertimana  yang  pernah  berlaku  di  Malaysia  suatu ketika dahulu. Ia melibatkan seorang peguam yang mencabar di Mahkamah untuk mengnyatakan  bahwa  Hukum  Islam  atau  Hukum  Hudud  yang  telah  digubal  di Kelantan  itu  dianggap  tidak  sah  dan  tidak  boleh  dilaksanakan  di  Malaysia.  Dari aspek  lain,  hukum  Islam  juga  boleh  menerima  tempias  ketidakpuasan  hati masyarakat  yang  mempermasalahkan  keputusan/fatwa  terhadap  sesuatu  isu  yang berlaku. 2 Dalam  kata  lain,  ia  menimbulkan  isu  ketidakpercayaan  dikalangan masyarakat  terhadap  hukum  Islam  yang  dikeluarkan  bahkan  ia  boleh  mencapai sehingga ke tahap mempermasalahkan institusi yang terlibat di dalam masalah ini.

## Era Global Memerlukan Kecakapan Penyelidik Hukum
Di Malaysia, boleh dikatakan bahwa setiap jabatan Mufti  yang mengawal hal ihwal agama di negeri-negeri, mempunyai pegawai Buhuth . Pegawai ini sesuai dengan  namanya  adalah  sebagai  seorang  yang  menyelidik  untuk  menjawab persoalan-persoalan tertentu yang timbul di kalangan masyarakat. Namun begitu, oleh karena zaman kini adalah zaman yang penuh dengan maklumat diujung jari, tugas pegawai tersebut sangatlah mencabar. Jika tidak kena, kemungkinan mereka
2 Sebagai  contoh  fatwa  yang  telah  digazetkan  oleh  Jabatan  Mufti  Wilayah  Persekutuan Kuala  Lumpur  untuk  mengharamkan  sebarang  aktiviti  Syarikat  ESQ.  Fatwa  ini  telah  mendapat reaksi  pelbagai  pihak  sehingga  ada  yang  cuba  mempertikaikan  kredibiliti  fatwa  tersebut.  Pihak ESQ sendiri membawa perkara ini ke mahkamah di Malaysia untuk mendapatkan penjelasan lanjut megenainya.
akan  turut  dicabar  di  dalam  perkara-perkara  yang  melibatkan  isu-isu  terkait lansung dengan masyarakat Islam.
Oleh  itu,  penyelidik  hukum  tidak  boleh  lagi  berada  di  kedudukan  lama. Pengajian  di  peringkat  sarjana  muda  (S1)  dilihat  tidak  mencukupi  untuk  mereka berhadapan  dengan  berbagai  persoalan  berbentuk  sekarang.  Mereka  perlu berusaha  untuk  meningkatkan  ilmu  pengetahuan  dan  keupayaan  mereka  dalam memanfaatkan sumber-sumber  yang ada. Penyelidikan adalah tali kepada hukum Islam  itu  sendiri.  Jika  tiada  penyelidikan,  niscaya  keputusan  yang  dikeluarkan hanyalah  bersifat  lemah,  boleh  dicabar  serta  tidak  realistis.  Jika  niat  ini  dapat dipahami,  para  pegawai  penyelidik buhuth perlu  berusaha  meningkatkan  daya mereka  dengan  mendalami  pengajian  diperingkat  tinggi  yaitu  Master  dan  Ph.  D. Di peringkat pengajian tinggi inilah para calon dilatih dan dibekali dengan teknik- teknik melakukan penyelidikan yang objektif serta akademik.
Bagi  mereka  yang  sudah  berumur  senior,  mungkin  perkara  ini  bukan sesuatu  yang  ideal  bagi  mereka  lantaran  umur  yang  semakin  meningkat.  Jika faktor  itu  menjadi  halangan,  pegawai  penyelidik  sebegini  perlu  juga  dibekali dalam  kursus-kursus  jangka  pendek  mengenai  metode  penyelidikan  agar  mereka dapat menguasai sesuatu ilmu pengetahuan itu melalui kaedah penyelidikan yang boleh  diterima  umum.  Jika  ini  dijadikan  sandaran,  lambat  laun,  para  pegawai agama  dapat  untuk  menyumbang  dengan  lebih  bermakna  dalam  membangunkan hukum Islam dalam konteks sekarang di tempat masing-masing.

## Urgensi Hukum Islam dalam Masyarakat Global
Setelah  melihat  kepada  tujuan  hukum  Islam,  kita  berdepan  dengan persoalan yaitu apakah hukum Islam itu diperlukan dan perlu dilaksanakan dalam masyarakat  global  hari  ini?  Apakah  tidak  cukup  dengan  hukum  sipil  yang  ada dengan system keadliannya seperti mahkamah, hakim dan pendakwa  yang sudah lengkap?  Kemudian  persoalan  selanjutnya  apakah  hukum  Islam  boleh diasimilisasikan  dalam  hukum  sipil?  Apakah  kita  mahukan  dua  Undang-udang berbeda di dalam satu negara?
Umum  mengetahui  bahwa  Malaysia  mempunyai  dua  sistem  Undang- Undang  yaitu  sipil  dan syariah. Di kebanyakkan negeri,  Undang-Undang  syariah digunapakai  sebagai  penyelesaian  kepada  kasus-kasus  kekeluargaan  untuk masyarakat  Islam.  Hanya  ada  2  negeri  saja  yang  melaksanakan  Undang-Undang Jinayah Islam di samping kekeluargaan, yaitu negeri Terengganu dan Kelantan.
Dalam  konteks  Malaysia,  ada  beberapa  pandangan  yang  diutarakan berbagai  pihak.  Ada  yang  setuju  untuk  ia  dilaksanakan  karena  melihat  kepada kepentingannya dan kaitannya dengan tujuan  yang diberi oleh Pencipta  Makhluk yaitu Allah Swt. 3 Ada juga yang melihat bahwa hukum Islam bukanlah tujuan dan ia tidak sesuai untuk  dilaksanakan dalam sistem kehidupan  masyarakat Malaysia pada zaman kini. Ada yang menuduh hukum  Islam tidak akan membawa kepada kemajuan, malah akan menyebabkan rakyat dan negara menjadi mundur. 4
Oleh  yang  demikian,  hakikat  dan  kebenaran  hukum  Islam  terhadap masyarakat,  realiti  dan  kekuatan  perlu  dipahami  dengan  jelas.  Dasarnya  adalah dua sumber utama dalam Islam, yaitu al-Qur‘an dan al-Hadits. Hukum Islam yang terdapat  dalam  Qur‘an  sememangnya  dari  dulu  berkait  rapat  soal  human  and social  development.  Samalah  dengan  kehidupan  manusia  ini,  mestilah  mengikut apa yang telah ditetapkan oleh Allah Swt. Cuma kita tidak mengkaji dan meyakini perkara tersebut sehingga membuatkan kita terpaksa untuk menerima hukum yang dibuat  oleh  manusia  lain  dibenua  yang  kita  anggap  mereka  sebagai  maju.  Di Malaysia  juga  begitu,  masih  ada  yang  ragu  tentang  hukum  Islam  tetapi  begitu yakin untuk mengikut hukum Inggris yang telah dipusakai sejak merdeka dahulu. Bila ditinjau dari aspek sejarah, hukum  Islam pernah terlaksana di Alam Melayu ini  melalui  bukti-bukti  seperti  Qanun  Melaka,  Qanun  Laut  Melaka  dan  Undang- Undang Kedah.
Kekuasaan  Melaka  menjadi  kuat  selepas  menerima  Islam  sehingga menguasai  negeri-negeri  Melayu  lain.  Perlaksanaan  Undang-Undang  Islam  juga
3 http://presiden.pas.org.my/v2/index.  php?option=com_content&view=article&id=125: pelaksanaan-syariat-islam-adalah-suatu-keutamaan&catid=20:bicara-presiden&Itemid=107.
4 Lihat pandangan Fathi Osman yang dihuraikan oleh Astora Jabat mengenai Hudud yang padan  pandangannya  tidak  berasal  dari  Islam.  Malah,  hudud  hanya  sesuai  pada  zamannya  dan bukan  pada  zaman  sekarang.  Lihat:  http://www.mykmu.net/~mykmu/modules.php?  name= News&file=print&sid=2403.
diperluas  ke  negeri  lain  seperti  Pahang,  di  mana  wujudnya  apa  yang  dikenali sebagai Qanun Pahang. 5 Disebabkan oleh penjajahan, perlaksanaan hukum  Islam telah  diperkecil.  Pada  akhir  abad  ke  19,  Inggris  menjajah  Tanah  Melayu. Beberapa  perjanjian  dibuat  oleh  Inggris  dengan  pihak  berkuasa  tempatan  untuk mengukuhkan  kedudukannya  di  Tanah  Melayu.  Walaupun  negeri-negeri  Melayu diletakkan di bawah kekuasaan Inggris, Undang-Undang Islam masih diakui oleh pihak  berkuasa  penjajah.  Perkara  ini  dapat  dilihat  melalui  pengakuan  Hakim Throne J. dalam kasus Rahman lawan Laton dan kasus Syaikh Abdul Latif lawan Ilyas  Bux  yang  mengatakan  Undang-Undang  Islam  bukanlah  Undang-Undang asing tetapi Undang-Undang Negeri. 6
Penjajah terus berusaha menghapuskan unsur Islam dan menggantikannya dengan  Undang-Undang  Inggris.  Pembentukan  Piagam  Keadilan  I  pada  1807, Piagam Keadilan II pada 1826 dan Piagam Keadilan III pada 1855 membuktikan perkara ini. Undang-Undang sipil juga dikuatkuasakan pada 1837 dan berikutnya pada  tahun  1965.  Peruntukan  piagam  dan  Undang-Undang  telah  memberi  kuasa yang lebih banyak dan lebih  luas kepada penjajah mengubah dan menghapuskan Undang-Undang tempatan dan menggantikannya dengan Undang-Undang Inggris keseluruhannya. 7 Secara de  facto ,  Undang-Undang  Inggris  sudah  mengambil tempat  Undang-Undang  Islam. 8 Oleh  sebab  itu,  ada  pandangan  dari  sarjana Undang-Undang  mengatakan:  ‗Meskipun  kedudukan  Islam  tidak  dapat dipertahankan dengan demokrasi, kedudukan tersebut boleh dipertahankan dengan merujuk kepada sejarah; khususnya persetujuan antara kaum sebelum merdeka‘. 9
Justeru,  kita  harus  kembali  memahami  dalam  konteks  ini  bahwa  hukum Islam  bukanlah  sesuatu  yang  mustahil  untuk  dilaksanakan.  Hanya  kesungguhan menentukannya. Firman Allah Swt, maksudnya:
5 Lihat  Nik  Nasri,  dalam Mengembalikan  Fungsi  Sebenar  Islam  dalam  Perlembagaan Malaysia. http:/  www.niknasri.com/wp-content/uploads/2009/08/DAIJ_Fungsi_Sebenar_  Islam. pdf/.
6 Aminuddin  Ruskan  al-Dawamy, Syariah  dan  Perundangan ,  (Johor:  Cetak  Ratu  Sdn Bhd, 1998), hlm. 18-19.
7 Ibid , hlm. 19.
8 Mahmood  Zuhdi  Abdul  Majid, Pengantar  Undang-undang  Islam  di  Malaysia ,  (Kuala Lumpur: Penerbit Universiti Malaya, 1997), hlm. 45-49.
9 Abdul  Aziz  Bari, Islam  Dalam  Perlembagaan  Malaysia ,  (Petaling  Jaya:  Intel Multimedia and Publication, 2005), hlm. 7.
―Dan sesiapa yang bertaqwa kepada Allah (dengan mengerjakan suruhan- Nya  dan  meninggalkan  larangan-Nya),  niscaya  Allah  akan  mengadakan baginya  jalan  keluar  (dari  segala  perkara  yang  menyusahkannya.  Serta memberinya  rezeki  dari  jalan  yang  tidak  terlintas  di  hatinya.  Dan (ingatlah),  sesiapa  berserah  diri  bulat-bulat  kepada  Allah,  maka  Allah cukuplah baginya (untuk menolong dan menyelamatkannya). Sesungguhnya  Allah  tetap  melakukan  segala  perkara  yang  dikehendaki- Nya. Allah telahpun menentukan kadar dan masa bagi berlakunya tiap-tiap sesuatu‖. 10
Di dalam ayat yang lain, maksudnya:
―(Katakanlah kepada mereka wahai Muhammad), Turutlah apa yang telah diturunkan  kepada  kamu  dari  Tuhan  kamu,  dan  janganlah  kamu  menurut pemimpin-pemimpin  yang lain dari Allah,  (tetapi sayang) amatlah sedikit kamu mengambil peringatan‖. 11
Firman-Nya juga:
―Mereka suka mendengar berita-berita dusta, sangat suka memakan segala yang haram (rasuah dan sebagainya). Oleh itu kalau mereka datang kepada kamu,  maka  hukumlah  di  antara  mereka  (dengan  apa  yang  telah diterangkan oleh Allah), atau berpalinglah dari mereka; dan kalau engkau berpaling  dari  mereka  maka  mereka  tidak  akan  dapat  membahayakanmu sedikitpun; dan jika engkau menghukum maka hukumlah di antara mereka dengan  adil;  karena  sesungguhnya  Allah  mengasihi  orang  yang  berlaku adil‖. 12

## Kedudukan Hukum Islam Berdasarkan Adat Setempat
Di  dalam  satu  penulisan,  Ansori 13 menyatakan  bahwa  nilai-nilai  hukum Islam tidak lepas dari prinsip penerapan yang dianutnya, serta tujuan hukum Islam itu  sendiri.  Dari  prinsip-prinsip  yang  dianut  dapat  dilihat  bahwa  hukum  Islam dalam  prosesnya  sangat  memperhatikan  adat  ( ‘urf )  setempat.  Adat  atau  ‗urf merupakan  kebiasaan  dalam  masyarakat  dan  menjadi  salah  satu  keperluan  sosial yang sulit untuk ditinggalkan dan berat untuk dilepaskan. Oleh karena itu, dalam pembinaan  hukum  Islam,  jelas  menunjukkan  bahwa  syariah  Islam  sangat
10 Ath-Thalaq (65): 2-3.
11 Al-A‘raaf (7): 3.
12 Al-Maa‘idah (5): 42.
13 Ansori, ―Hukum Islam dan Tradisi Masyarakat‖, Ibda’–Jurnal Studi Islam dan Budaya , Vol. 5, No. 1, 2007, hlm. 59-71.
memperhatikan  adat  ( ‘urf )  masyarakat  setempat, 14 misalnya  mengenai  larangan minuman  keras  ( khamr ).  Peluang  adat  ( ‘urf )  untuk  bisa  dijadikan  pertimbangan dalam menetapkan hukum secara implisit diisyaratkan oleh beberapa ayat hukum dalam al-Qur‘an, antara  lain, ―Dan kewajiban ayah memberi makan dan  pakaian kepada  para  ibu  dengan  cara  yang  ma‘ruf‖; 15 ―Kepada  wanita-wanita  yang diceraikan  (hendaklah  diberi  oleh  suaminya)  mut‘ah  menurut  yang  ma‘ruf‖. 16
(Dalam  ayat  tersebut  tidak  dijelaskan  mengenai  jenis  atau  bentuk,  dan  batasan banyak sedikitnya nafkah yang harus diberikan oleh suami kepada isetrinya yang dicerai.  Hal  ini  karena  Islam  memahami  bahwa  tingkat  kehidupan,  kemampuan, dan  adat  ( ‘urf )  masyarakat  berbeda  antara  satu  dengan  yang  lain.  Syariah  Islam memberikan  kesempatan  untuk  menetapkan  ketentuan  hukumnya  sesuai  adat ( ‘urf ) setempat. Oleh karena itu, ketentuan hukum mengenai kewajiban memberi nafkah  bagi  suami  yang  ada  dalam  berbagai  kitab  fiqh  (dari  berbagai  macam mazhab)  berbeda-beza  karena  antara  lain  disebabkan  perbedaan  tradisi  di  mana ulama tersebut berada. 17 Berkaitan dengan itu, dalam qa’idah fiqhiyah disebutkan:
― Adat kebiasaan dapat dijadikan dasar (pertimbangan) hukum .‖ 18
Dalam  konteks  Malaysia,  banyak  hukum  yang  dikeluarkan  adalah berdasarkan kepada waqi‘ tempatan. Dalam isu yang berlaku pada awal tahun ini, yaitu  isu  penggunaan  Kalimah  Allah  oleh  golongan  bukan  Islam,  Majlis  Fatwa Kebangsaan  tidak  membenarkannya.  Beberapa  NGO  Islam  seperti  Persatuan Ulama  Malaysia  turut  membantah  penggunaan  Kalimah  Allah  oleh  golongan
14 Anisah Ab. Ghani dan Saadan Man, ―Nilai-nilai Adat dan Budaya Dalam Amal Ibadat Masyarakat Melayu‖, dalam  Md. Saleh Hj Md. @  Ahmad et. al. (eds.), Hukum Islam  &  Budaya Tempatan, (Kuala Lumpur: Jabatan Fiqh dan  Usul,  Akademi Pengajian Islam  Universiti Malaya, 1998),  hlm.  159-185;  Mohamed  Azam  mohamed  Adil,  ―Pengaruh  Adat  Tempatan  Dalam Menentukan Fatwa di Malaysia‖, dalam Md. Saleh Hj Md. @ Ahmad et. al. (eds.), Hukum Islam & Budaya Tempatan, (Kuala Lumpur: Jabatan Fiqh dan Usul, Akademi Pengajian Islam Universiti Malaya, 1998), hlm. 455-480.
15 Al-Baqarah (2): 233. 16 al-Baqarah: 241). 17 Antara  sebab-sebab  kelahiran  mazhab  ialah  kerana  i.  Perbezaan  antara  fuqaha  dalam teori hukum, ii. Wujudnya personaliti yang kuat, iii. Lahirnya kelas-kelas pengajian secara teratur, dan  iv.  Kesetiaan  murid  terhadap  guru  mereka.  Lihat  perbahasan  lanjut  dalam  Mahmood  Zuhdi Abdul  Majid, Sejarah  Pembinaan  Hukum  Islam ,  (Kuala  Lumpur:  Jabatan  Penerbitan  Universiti Malaya, 1988), hlm. 142-143.
18 Ahmad bin Muhammad al-Zarqa‘, Syarh al-Qawa’id al-Fiqhiyah , Cet. viii, (Beirut: al- Qalam,  1988),  hlm.  219;  lihat  juga  Zainal  Abidin  bin  Ibrahim  bin  Nujaim  (Ibnu  Nujaim), al- Asybah wa al-Naza’ir , (Beirut: Dar al-Kutb al-Alamiah, 1985), hlm. 93.
bukan Islam dalam konteks Malaysia. Walaupun mahkamah tinggi membenarkan penggunaan kalimah tersebut oleh golongan Kristian untuk akhbar mereka  Herald – The Catholic Weekly melalui penghakiman oleh Datuk Lau pada 30 Dis 2009, namun reaksi masyarakat Islam seluruh negara telah menyebabkan pihak kerajaan mengambil  tindakan  untuk  menasehati  supaya  kalimah  Allah  tidak  digunakan sewenang-wenangnya  atas  alasan  keselamatan.  Inilah  antara  beberapa  contoh pemahaman  hukum  Islam  berdasarkan ‘urf setempat  atau  berdasarkan  kepada waqi’ yang  telah  menyebabkan  perkara  ini  ditangani  sedikit  berbeda  dengan negara tetangga seperti Indonesia.

## Jaminan Bagi Penganut Islam dan Non Muslim di Malaysia
Di  dalam  Perlembagaan  Malaysia,  diperuntukkan  beberapa  perkara  yang berkait  dengan  Islam.  Di  antara  peruntukan  penting  yang  berkaitan  dengan kedudukan  Islam  ialah  Perkara  3, 19 11,  12(2),  121 dan  150  (6A) 20 .  Secara  sekali imbas, peruntukan-peruntukan tersebut ialah:
1. pernyataan  Islam  sebagai  agama  resmi  persekutuan  (Perlembagaan Persekutuan, Perkara 3 (1)
2. hak kebebasan beragama (Perkara 11)
3. kebenaran  menggunakan  uang  awam  untuk  tujuan-tujuan  Islam  (Perkara 12(2) )
4. kedudukan  mahkamah  syariah  di  dalam  sistem  perundangan  (Perkara 121(1A) )
5. pengecualian  Undang-Undang  Islam  daripada  Undang-Undang  darurat (Perkara 150 (6A))
6. penetapan  hal  ihwal  Islam  sebagai  sesuatu  yang  terletak  di  dalam  bidang kuasa negeri (Jadual Ke 9, Senarai 2-Senarai negeri, seksyen 1)
19 Perkara  3  Perlembagaan  Persekutuan  menyebut:  Islam  merupakan  agama  rasmi persekutuan  dan  agama-agama  lain  boleh  diamalkan  dengan  aman  dan  harmoni.  Peruntukan seumpama  ini  dimasukkan  buat  pertama  kali  di  dalam  Perlembagaan  Negeri  Johor  semasa pemerintahan  Sultan  Abu  Bakar.  Seterusnya  ia  dicadang  dan  dipersetujui  untuk  dimasukkan  ke dalam  draf  perlembagaan  Persekutuan  Tanah  Melayu  bersama  dengan  jaminan  kebebasan beragama kepada rakyat yang beragama lain.
20 Abdul Aziz Bari, Islam Dalam Perlembagaan Malaysia , Op. Cit ., hlm. 11.
Melihat  kepada  kedudukan  agama  Islam  di  Malaysia,  Suwaid  Tapah 21 menyatakan  keistimewaan  Perlembagaan  Persekutuan  ialah  dengan  memasukkan empat  elemen  tradisi,  dimana  antaranya  ialah  agama  Islam  sebagai  agama  bagi Persekutuan, 22 serta  kedudukan  dan  keistimewaan  Raja-raja  Melayu  sebagai Ketua  Agama  Islam  dalam  negeri  sebagaimana  diakui  dan  dinyatakan  oleh Perlembagaan  Negeri.  Tertakluk  kepada  Perlembagaan  Negeri,  segala  hak, keistimewaan  dan  kedaulatan  dan  kuasa  yang  dinikmati  olehnya  sebagai  Ketua Agama Islam tidak tersentuh dan tercacat, tetapi dalam apa-apa perbuatan, amalan dan upacara yang telah dipersetujui oleh Majlis Raja-raja adalah meliputi seluruh Persekutuan, maka atas sifat Raja sebagai ketua Agama Islam membenarkan Yang di-Pertuan  Agung  mewakilinya.  Perlembagaan-perlembagaan  bagi  negeri-negeri yang  tidak  beraja  (Melaka,  Pulau  Pinang,  Sabah 23 dan  Sarawak)  hendaklah membuat  peruntukan  Yang  di-Pertuan  Agung  sebagai  Ketua  Agama  Islam  bagi negeri-negeri itu. Yang di-Pertuan Agung juga menjadi Ketua Agama Islam bagi Wilayah-wilayah  Persekutuan  (Kuala  Lumpur,  Labuan  dan  Putrajaya)  dimana Parlimen diberi kuasa untuk membuat Undang-Undang mengenai pentadbiran hal ihwal  Islam  dan  penubuhan  Majlis  Agama  untuk  menasehati  Yang  di-Pertuan Agung mengenai perkara-perkara berhubung dengan agama Islam.
Bertitik  tolak  dari  semangat  Perkara  3  (1-5),  maka  perkara-perkara  lain berkaitan  mempunyai  hubungan  dengan  pentadiran  hal  ihwal  agama  Islam misalnya penubuhan Majlis/Jabatan Agama Islam di negeri-negeri, Jabatan Mufti, Mahkamah  Syariah  dan  lain-lain. 24 Selaras  dengan  tuntutan  sekarang  untuk memperkemaskan  pentadbiran  hal  ihwal  Islam,  kerajaan-kerajaan  negeri  telah mula  mengasingkan  tiga  institusi  penting  yaitu  Majlis  /Jabatan  Agama,  Jabatan Mufti dan Mahkamah Syariah apabila Undang-Undang induk (pentadbiran hukum
21 Suwaid Tapah, Perlaksanaan Undang-undang Islam di Malaysia: Relaiti dan Cabaran, Seminar  Hukum  Islam  di  Malaysia,  anjuran  KIAS  pada  1  Mac  2004,  dalam  http://www. kias.edu.my/pelundang.htm
22 agama-agama  lain  boleh  diamalkan  dengan  aman  dan  damai  di  mana-mana  bahagian Persekutuan seperti yang dijamin dalam Perkara 3 (1).
23 Lihat  misalnya,  pindaan  Perlembagaan  Negeri  Sabah  dalam  Fasal  5  A,  B  (1)  dan  (2) yang  memperuntukkan  agama  Islam  sebagai  agama  negeri  dan  kuasa-kuasa  Dewan  Perundangan Negeri. Lihat Pindaan Enakmen No.8/1985 (berkuat kuasa pada 31.12.1985).
24 Ahmad  Ibrahim  dan  Ahilemah  Joned, The  Malaysian  Legal  System ,  (Kuala  Lumpur: DBP, 1995), hlm. 43-62.
Syara‘)  dipinda  dengan  memperuntukkan  fungsi  Majlis  secara  jelas  yaitu membantu  dan  menasehati  Yang  di-Pertuan  Agung/Sultan  berkenaan  dengan semua  perkara  yang  berhubung  dengan  agama  Islam  di  dalam  negeri  kecuali perkara-perkara  hukum  Syara‘  yaitu  penubuhan  Jabatan  Mufti  dan  yang berhubung dengan pentadbiran keadilan yaitu penubuhan Mahkamah Syariah dan Majlis Agama negeri menjadi pihak berkuasa utama di negeri masing-masing.

## Negara Sekular atau Negara Islam
Bekas  Perdana  Menteri  Malaysia,  Tun  Mahathir  Muhamad  pernah menyatakan  bahwa  Malaysia  adalah  negara  Islam.  Ia  diulangi  oleh  Perdana Menteri  selepasnya  yaitu  Tun  Abdullah  Ahmad  Badawi,  sehingga  beliau  sendiri memperkenalkan  gagasan  Islam  Hadhari  dalam  pentadbirannya.  Tun  Mahathir mengnyatakan  perkara  tersebut  bagi  menjawab  beberapa  persoalan  yang  timbul dikalangan  rakyat  bahwa  negara  ini  mengamalkan  sistem  sekuler  berdasarkan kepada  beberapa  elemen  yang  kurang  jelas  tentang  kedudukan  Islam  dalam perlembagaan.
Jika kita lihat kepada perbincangan sekarang, penafsiran popular terhadap Islam sebagai agama resmi dalam Perkara 3 Perlembagaan Malaysia mengatakan perkataan Islam adalah terhad kepada perkara yang bersifat ritual dan keramaian. Ia  tidak  menjadikan  Malaysia  sebagai  sebuah  negara  Islam,  bahkan  ia  kekal dengan sifatnya sebagai sebuah negara sekular. Penafsiran ini berdasarkan kepada beberapa  sandaran: Pertama ,  Kertas  Putih  kepada  Draf  Perlembagaan  Malaysia menyebut: ―di sana telah dimasukkan peruntukan yang menjadikan Islam sebagai agama  resmi  persekutuan  di  dalam  Perlembagaan  Malaysia.  Peruntukan  ini walaubagaimana  pun,  sama  sekali  tidak  menjejaskan  sifat  sekular  persekutuan.‖ Kedua, Kenyatan  daripada  Perdana  Menteri  pertama  Malaysia,  Tuanku  Abdul Rahman di dalam Parlimen Malaysia yang menyebut: ―saya ingin menjelaskan di sini  bahwa  negara  ini  bukanlah  sebuah  negara  Islam  seperti  yang  dipahami  oleh kebanyakkan,  kita  hanya  memasukkan  perkataan  Islam  di  dalam  perlembagaan dengan  maksud  ianya  sekadar  agama  resmi  persekutuan‖. Ketiga, Mahkamah  di
dalam  beberapa  kasus  telah  membuat  ketetapan  berhubung  penafsiran  maksud Islam sebagai agama resmi persekutuan.
Di  dalam  kasus  Che  Omar  bin  Che  Soh  lawan  Pendakwa  Raya umpamanya,  mahkamah  tidak  berganjak  dari  memberi  mafhum  yang  sempit kepada  perkataan  Islam  di  dalam  perlembagaan.  Perayu  di  dalam  kasus  ini mencabar  di  mahkamah  kesahihan  hukuman  mati  yang  dijatuhkan  ke  atasnya berdasarkan  kepada  Perkara  3  Perlembagaan  Persekutuan.  Perayu  mendakwa, memandangkan  Islam  sebagai  agama  persekutuan,  maka  hukuman  mati  yang dijatuhkan  bercanggah  dengan  Perlembagaan  Malaysia  karena  hukuman  gantung tidak termasuk di dalam mana-mana hukuman Islam.
Walaubagaimanapun Hakim Tun Salleh Abbas di dalam penghakimannya menolak penghujahan ini dengan katanya:
―di sana tidak ada keraguan bahwasanya Islam bukan sekadar agama yang berkaitan dengan perkara ritual, bahkan ia sebuah agama yang merangkum cara  hidup  yang  merangkum  soal  politik,  Undang-Undang,  ekonomi, akhlak,  sosial  dan  sebagainya.  Cuma  persoalanya  di  sini,  adakah  Islam yang  sebegini  yang  dipahami  oleh  penggubal  Perlembagaan  Malaysia ketika  memasukkan  perkataan  Islam  di  dalam  perlembagaan?  Maka menurut  pandangan  saya,  berdasarkan  kepada  pertimbangan  sejarah perundangan Malaysia, Islam yang dipahami oleh penggubal perlembagaan,  bukan  Islam  yang  kita  pahami,  sebaliknya  Islam  yang dipahami  oleh  mereka  ketika  memasukkan  Islam  sebagai  agama  resmi adalah  Islam  yang  memisahkan  soal  agama  dan  politik.  Sekiranya  Islam yang dipahami oleh penggubal perlembagaan sebagai  Islam  yang lengkap dan  syumul,  pastinya  di  sana  akan  terdapat  peruntukan  khusus  di  dalam Perlembagaan  Malaysia  yang  menyebut,  mana-mana  Undang-Undang yang  bercanggah  dengan  Undang-Undang  Islam  akan  terbatal  dengan sendiri...‖.
Oleh  yang  demikian,  walaupun  dari  aspek  pentadbiran  politik  telah menyatakan dengan jelas bahwa negara ini adalah negara Islam, tetapi dari aspek perUndangan dan sistem yang ada masih belum menampakkan perubahan kepada pengamalan  Islam  secara  syumul  tersebut  sepertimana  yang  diungkapkan  oleh Tun  Salleh  Abas  di  atas.  Kedudukan  sebagai  negara  sekuler  ini  juga  dirasakan mempunyai kasusan yang besar terhadap dunia luar karena pihak barat sudah pasti tidak  mahu  mana-mana  negara  menetapkan  negara  tersebut  berdasarkan  agama apatah lagi agama Islam. Ini karena sikap prejudis barat dan boleh juga dikatakan
sebagai  ‘chauvinist‘.  Mereka  hanya  nampak  negara  Islam  itu  adalah  ala  negara Iran  yang  pada  hari  ini  sentiasa  konsisten  tidak  tunduk  kepada  kehendak  barat. Itulah yang membimbangkan mereka.

## Kedudukan Perlembagaan dan UU Malaysia dalam Aplikasi Hukum Islam
Ramai  orang  bercakap  tentang  halangan  perlembagaan  dan  Undang- Undang  dalam  usaha  melaksanakan  Syariah  Islam  dalam  negara  ini.  Mahmood Zuhdi  menyatakan  meskipun  kata-kata  seperti  itu  ada  benarnya  tetapi  apa  yang sebenarnya  ia  lebih  bersifat  pendalihan  semata-mata.  Terus  memperkatakan  hal seperti  itu  akan  meletakkan  perjuangan  pada  sudut  yang  sukar  dan  langkah- langkah  yang  diambil  dalam  merealisasikannya  akan  lebih  bersifat  negatif. Memang  benar  perlembagaan  Malaysia  tidak  menyebut  Undang-Undang  Islam sebagai Undang-Undang Negara, tetapi ia menyebut agama Islam sebagai agama persekutuan. Ini juga adalah sepertimana  yang diperjelaskan di atas. Adalah juga benar  perlembagaan  tidak  menjamin  pelaksanaan  Undang-Undang  Islam,  tetapi jaminan  berkenaan  ada  dalam  kebanyakan  Undang-Undang  tubuh  negeri.  Begitu juga  benar  Undang-Undang  negeri  tidak  boleh  mengatasi  Undang-Undang persekutuan,  tetapi  batasan  seperti  itu  tidak  menyeluruh  semua  keperluan pelaksanaan Syariah. 25
Sejarah  menunjukkan  dengan  jelas  bahwa  kehendak  politik  boleh mengatasi kehendak perlembagaan dan Undang-Undang ini. Malah perlembagaan yang ada cukup terbuka untuk menerima penafsiran baik yang bersifat liberal atau pun  konservatif.  Semuanya  banyak  terhenti  atas  kehendak  dan  kuasa  politik. Dengan demikian tidak sepatutnya lagi berbangkit soal halangan seperti ini. Selain itu,  yang  dihalang  oleh  perlembagaan  dan  Undang-Undang  persekutuan  yang berkaitdengannya  tidaklah  merangkum  jangkauan  yang  sangat  luas  sehingga merangkum  ruang  yang  cukup  besar  dalam  Syariah.  Masih  terdapat  ruang  yang cukup  luas  bagi  Syariah  Islam  yang  tidak  dihalang  pelaksanaannya  oleh perlembagaan.  Satu  contoh  yang  sangat  jelas  mengenai  hakikat  ini  ialah  urusan
25 Mahmood Zuhdi Abdul Majid, Pelaksanaan Syariah Islam di Malaysia: Cabaran dan Harapan ,  dalam    laman  web:    http://annurshd.blogspot.com/2010/08/pelaksaan-syariah-islam-di- malaysia.html
perbankan  dan  keuangan  Islam  yang  sedang  berjalan  lancar  pada  hari  ini. Sertifikat dan produk halal juga satu contoh yang nyata. Lama sebelum ini sudah ada  sistem  pendidikan  Islam  yang  dilaksanakan  dengan  begitu  selesa.  Malah terdapat  berbagai-bagai  aspek  pelaksanaan  Syariah  Islam  yang  tidak  terhalang. Maka  yang  menghadapai  sedikit  sebanyak  halangan  itu  ialah  ―Undang-Undang‖ semata-mata. Itu pun lebih terjurus kepada bidang Jinayah semata-mata. 26
Tantangan dari Aspek Kasusungguhan Politik ( Political Will )
Political  will  juga  merupakan  tantangan  kepada  perlaksanaan  hukum Islam.  Pepatah  ada  mengatakan  ‖di  mana  ada  kasusungguhan  di  situ  ada  jalan‖. Jika  pihak  yang  menguasai  politik  dan  mentadbir  tidak  bersungguh  ke  arah  itu, maka  ia  tidak  akan  berlaku.  Untuk  itu  ia  memerlukan  kuasa  untuk melaksanakannya. Di Malaysia, 2 parti politik yang mewakili masyarakat Melayu- Islam  tidak  sependapat  di  dalam  hal  hukum  Islam.  Bagi  UMNO,  mereka  selesa dengan  apa  yang  ada  sekarang  di  mana  hukum  Islam  menyelesaikan  masalah terkait  dengan  kekeluargaan,  manakala  Undang-Undang  sipil  melihat  kepada aspek  yang  lebih  luas  dan  melibatkan  golongan  bukan  Islam.  Bagi  PAS,  mereka melihat  kepentingan  untuk  melaksanakan  hukum  Islam  tersebut  berdasarkan kefahaman  mereka  terhadap  nas-nas  al-Qur‘an  dan  kupasan  para  ulama‘ muktabar.  Mereka  ingin  supaya  Undang-Undang  syariah  itu  diterapkan sepenuhnya,  bukan  sebahagian  juzuk  kecil  sepertimana  yang  ada  pada  hari  ini. Namun,  di  dalam  pilihanraya  ke  12  pada  tahun  2008,  PAS  sudah  mula mengendurkan  pandangan  mereka  mengenai  negara  Islam  dan  perlaksanaan Hudud  yang  menyebabkan  mereka  dapat  diterima  oleh  golongan  bukan  Islam pada hari ini.
Jika  dahulu  kebimbangan  terhadap  hukum  Islam  ini  mengenai  keadilan kepada  golongan  bukan  Islam,  hari  ini  perkara  sebegini  hanyalah  kebimbangan dizahirkan  untuk  menakut-nakutkan  golongan  bukan  Islam  kepada  parti  politik tertentu.  Hakikatnya  melalui  pendidikan  dan  penerangan,  golongan  bukan  Islam boleh  menerima  dan  memahami  hukum  Islam.  Mereka  juga  tidak  perlu  takut
karena  hukum  Islam  itu  prinsip  asasnya  adalah  untuk  menegakkan  keadilan. Malah mereka tidak dibicarakan dalam mahkamah syariah jika mereka melakukan kasusalahan. Mereka akan tetap dibicara di bawah sipil.
Pendekatan  politik  di  dalam  hal  ini  membawa  kepada  pandangan  negatif bukan  Islam  terhadap  hukum  Islam.  Oleh  itu,  adalah  lebih  baik  jika  kedua-dua parti  besar  ini  mempunyai  pandangan  yang  tidak  merugikan  Islam  bahkan meletakkan  Islam  pada  sebagai  agama  yang  syumul  yang  merangkum  segala perkara dalam kehidupan ini.
Pada  padangan  saya,  adakalanya  pertimbangan  politik  harus  diketepikan seketika, tumpukan kepada pertimbangan agama, itu yang lebih awla . Kita yakin bahwa perkara berkaitan political will ini, jika dipertegaskan dengan bijak, insya Allah  segala  usaha  pendidikan,  sosial  dan  kesadaran  berjalan  dengan  baik terhadap memahami kepentingan hukum Islam tersebut.

## Beberapa Tantangan terhadap Kedudukan Islam di Malaysia
1. Rancangan Penubuhan Inter-Faith Commision (IFC)
IFC  merupakan  suruhanjaya  yang  ditubuhkan  oleh  Majlis  Peguam Malaysia  dan  didukung  oleh  Majlis  Perundingan  Malaysia  bagi  Ajaran  Buddha, Keristian, Hindu dan Sikh (MCCBCHS) dan Yayasan Konrad Adenauer. Rahimin Affandi  menyatakan  bahwa  kehadiran  Yayasan  Konrad  Adenaur  dalam  usaha menubuhkan  IFC  amat  diragui  karena  yayasan  ini  beribu  pejabat  di  Jerman  dan coba  mencampuri  urusan  dalaman  negara  ini. 27 IFC  juga  mengambil  peranan sebagai  penyiasat,  perantara,  perunding  dan  pendamai  terhadap  dakwaan perbuatan  yang  menjejaskan  keharmonian  agama.  Ada  beberapa  pertubuhan seperti Sister in Islam yang selain daripada memainkan peranan di akhbar, dilihat menonjol  dalam  menyokong  penubuhan  Suruhanjaya  Antara  Agama  (IFC)  yang diseminarkan pada 24 Februari 2005. 28
27 Rahimin  Affandi, Kebudayaan  Melayu  dan  Islam:  Analisis  terhadap  cabaran  semasa (Bhg.  Akhir) ,  dalam:  http://ummatanwasatan.net/2009/05/kebudayaan-melayu-dan-islam-analisis- terhadap-cabaran-semasa-bhg-akhir/
28 Anis Shakila Binti Ismail, ―Pemikiran Islam Liberal di Malaysia: Kajian Terhadap Isu yang  ditimbulkan  oleh  Farish  Noor  dan  Syed  Akhbar  Ali‖, Latihan  Ilmiah  Sarjana  Muda Usuluddin , APIUM, 2006, hlm. 43.
Pada asalnya IFC ialah IRC – Inter Religious Council, sebuah suruhanjaya yang  dicadangkan  seperti  badan  berkanun  yang  mempunyai  kuasa  Undang- Undang yang boleh mengubah ajaran sesetengah agama, akibat daripada desakan penganut agama lain. Badan ini berfungsi mirip SU yang menerima dan melayan aduan-aduan  berkaitan  agama.  IFC  digagaskan  penubuhan  oleh  MCCBCHC (Malaysia  Consultative  of  Buddhism,  Christianity,  Hinduism,  dan  Sikhisme  atau Majlis Perundingan Malaysia Agama Buddha, Kristian, Hindu dan Sikh) melalui memorandum kepada Majlis Peguam Malaysia bertarikh 21 Agustus 2001. Tujuan penubuhan  IFC  adalah  untuk  meminda  beberapa  ajaran  asas  Islam  yang  akan merusakkan  akidah  umat  Islam  dan  berpihak  kepada  kepentingan  orang-orang bukan Islam.

## 2. Tuntutan Bukan Islam Melalui Suara IFC
Oleh  karena nature IFC  ialah  perjuangan  isu-isu  agama  antara  kaum, maka  mereka  merupakan  badan  yang  digunakan  untuk  menyuarakan  beberapa tuntutan  golongan  bukan  Islam.  Penulis  sendiri  melihat  tuntutan  sebegini mempunyai  kaitan  dengan  perjuangan  hak  asasi  di  negara  barat  yang  ingin membebaskan  masyarakat  mereka  dari  cengkaman  agama.  Dalam  konteks Malaysia,  ia  harus  dicermati  dan  diteliti  sewajarnya  agar  kita  tidak  menjadi golongan  yang  mengambil  apa  saja  yang  berlaku  di  barat.  Lebih  parah  jika  kita dipilih  oleh  barat  untuk  memperjuangkan  isu  tersebut,  menentang  Islam,  dengan saluran dana  yang diberikan di  atas nama liberalisation , justice , rule of  law atau apa  saja  yang  akhirnya  memerangkap  umat  Islam  itu  sendiri.  Justeru,  kerangka perubahan-perubahan yang diinginkan itu mestilah selari dengan agama Islam.
Melalui IFC orang-orang bukan Islam menuntut antara lain: 29
1. Seseorang anak  yang dilahirkan oleh ibu bapa Islam tidak seharusnya secara terus menjadi orang Islam.
29 Lihat  brosur  Bantah  Penubuhan  IFC  (brosur  edaran  yang  diterbitkan  oleh  ACCIN). Lihat juga di dalam: http://bantahifc.bravehost.com/bantah_penubuhanIFC_brosuredaran.htm
2. Orang bukan Islam yang telah memeluk Islam hendaklah diberikan kebebasan untuk  kembali  kepada  agama  asal  mereka  (murtad)  dan  tidak  dikenakan tindakan Undang-Undang.
3. Sebarang kasus pertukaran agama Islam kepada bukan Islam tidak sepatutnya dikendalikan oleh mahkamah (syariah).
4. Tidak perlu dicatatkan di dalam kad pengenalan seseorang Muslim bahwa ia beragama Islam.
5. Orang-orang  bukan  Islam  tidak  perlu  dikehendaki  menganut  agama  Islam sekiranya  ingin  menikah  dengan  orang  Islam.  Orang  Islam  hendaklah dibenarkan  keluar  daripada  Islam  (murtad)  sekiranya  ingin  menikah  dengan orang bukan Islam tanpa boleh dikenakan apa-apa tindakan Undang-Undang.
6. Seseorang pasangan suami atau isteri yang menukar agama dengan memeluk Islam tidak patut diberikan hak jagaan anak.
7. Orang bukan Islam yang mempunyai hubungan kekeluargaan dengan seorang yang memeluk Islam hendaklah diberikan hak menuntut harta pusaka selepas kematiannya.
8. Kerajaan hendaklah menyediakan dana yang mencukupi untuk membina dan menyelenggarakjan  rumah-rumah  ibadat  orang  bukan  Islam  sebagaimana kerajaan menyediakan dana untuk masjid.
9. Orang bukan Islam hendaklah dibenarkan dan tidak boleh dihalang daripada menggunakan  perkataan-perkataan  suci  Islam  dalam  percakapan  dan sebagainya.
10. Bible  dalam  bahasa  Malaysia  dan  bahasa  Indonesia  sepatutnya  dibenarkan edar secara terbuka.
11. Pelajaran  agama  bukan  Islam  untuk  penganut  agama  itu  hendaklah  diajar  di semua sekolah.
12. Program-program  berunsur  Islam  dalam  bahasa  ibunda  sesuatu  kaum hendaklah  ditiadakan.  Program  dakwah  agama  lain  selain  Islam  hendaklah dibenarkan untuk disiarkan dalam bahasa ibunda masing-masing.
13. Orang  Islam  yang membayar zakat  tidak sepatutnya dikecualikan membayar cukai  pendapatan  dan  uang  hasil  zakat  sepatutnya  digunakan  juga  untuk keperluan orang bukan Islam.
14. Sepatutnya  Islam  tidak  disebut  sebagai  pilihan  pertama  masyarakat  seperti dalam soal pakaian menutup aurat kepada pelajar sekolah.
Tuntutan  IFC  ini  telah  mendapat  tentangan  habis-habisan  oleh  berbagai NGO  Islam  dan  ditolak  cadangan  penubuhannya  oleh  kerajaan.  Keputusan  dari pihak kerajaan itu telah meredakan sedikit  resah dikalangan  masyarakat  Islam  di Malaysia. Dan ini adalah sesuatu yang amat dibanggakan. Penolakan NGO Islam membuktikan  bahwa  masyarakat  Islam  di  Malaysia  masih  beristiqamah mempertahan dominasi Islam di dalam masyarakat Malaysia. Jaringan pertubuhan yang menolak keras IFC ini di Malaysia, ACCIN (Allied Coordinating Committee of  Islamic  NGO) 30 menjangkakan  keburukan  akan  berlaku  sekiranya  IFC ditubuhkan. 31 Antara  yang  dibimbangi  adalah  ia  akan  membuka  ruang  seluas- luasnya kepada golongan bukan Islam untuk mencampuri urusan Islam.

## 3. Kasus Kumpulan Artikel 11
Kumpulan  Artikel  11  ditubuhkan  pada  Mei  2004,  menggabungkan  13 NGO  memperjuangkan  usaha  untuk  menegakkan  keluhuran  perlembagaan  dan menggalakkan  kebebasan  beragama  di  Malaysia. 32 Kumpulan  Artikel  11  ini menolak diskriminasi individu atas dasar agama, bangsa, tempat lahir atau jantina. Mereka  menggesa  agar  kebebasan  berfikir,  beragama  dan  suara  hati  setiap individu  dihormati,  dijamin  dan  dilindungi.  Dalam  surat  terbuka  kepada  kerajan, mereka  menyatakan  komitmen  yang  teguh  terhadap  Perlembagaan  Malaysia sebagai negara sekular dan hak kebebasan beragama.
30 Jaringan  NGO  ini  dianggotai  oleh  14  pertubuhan  badan  Islam  di  Malaysia.  Antara pertubuhan itu termasuklah ABIM, PUM, MACMA, PERKIM, JIM, Darul Fitrah, al-Hidayah dan lain-lain lagi.
31 Mustafa  Ma, Ancaman  Terhadap  Hak-hak  Orang  Islam,  Persdidangan  Implikasi Cadangan Penubuhan IFC Terhadap Hak-hak Orang Islam, ( Kuala Lumpur: tp, 2005), hlm. 1.
32 Artikel  11  Perlembagaan  Persekutuan  adalah  mengenai  Kebebasan  Beragama  atau Freedom of Religion.
Berdasarkan keputusan Mahkamah Agung dalam kasus Che Omar Lawan Pendakwaraya,  kumpulan  ini  berpendapat  bahwa  Undang-Undang  Malaysia adalah  bersifat  sekular.  Justeru  itu,  mereka  mengkritik  mahkamah  sipil  yang enggan  melayani  kasus-kasus  yang  mempunyai  elemen  Undang-Undang  Islam berdasarkan peruntukan Perkara 121(1A) Perlembagaan Persekutuan. Peruntukan ini  menjelaskan  perkara  yang  mempunyai  elemen  Undang-Undang  Islam  perlu dibicara  di  Mahkamah  Syariah.  Kumpulan  artikel  11  ini  seterusnya  menggesa kerajaan  agar  memansuhkan  Perkara  121  (1A)  untuk  membolehkan  mahkamah sipil  mendengar  kasus-kasus  yang  sepatutnya  berada  dalam  bidang  kuasa Mahkamah Syariah. 33
Apa  yang  seharusnya  dipahami  ialah  Hak  perlembagaan  bagi mengamalkan agama sendiri (Artikel 11(1) Perlembagaan Persekutuan – Freedom of  Religion  (Kebebasan  beragama)  tidak  berlanjutan  kepada  mempersoalkan agama  lain  dan  tidak  sampai  menuntut  ajaran  agama  orang  lain  dipinda  semata- mata  untuk  disesuaikan  dengan  kepentingan  sendiri.  Orang-orang  bukan  Islam berhak  untuk  menuntut  hak  mereka  mengamalkan  agama  sendiri  tetapi  tidak sampai  mempersoalkan  dan  campurtangan  dalam  urusan  agama  Islam. Campurtangan  ini  amat  bahaya.  Perkara  yang  berkaitan  dengan  agama  Islam hendaklah diselesaikan oleh mereka yang berkelayakan di dalam Islam sendiri. 34

## Penutup
Perlaksanaan  hukum  Islam  dalam  dunia  modern  pada  hari  ini  penuh dengan  tantangan-tantangan  yang  tersendiri.  Ia  perlu  dihadapi  dengan  penuh hikmah  agar  Islam  tidak  dituduh  sebagai  kolot,  jumud  serta  takut  kepada perubahan. Dalam era globalisasi, segala maklumat dapat diperolehi dengan cepat, sehingga apa yang berlaku di dunia luar turut mendapat tempias di negara sendiri. Golongan  yang  mementingkan  kehidupan  beragama  sudah  pasti  ingin mempertahankan  tradisi  agama  dari  dicemari  oleh  pihak-pihak  yang  tidak
33 Lihat  Rahimin  Affandi,  dalam  http://ummatanwasatan.net/2009/05/kebudayaan- melayu-dan-islam-analisis-terhadap-cabaran-semasa-bhg-akhir/
34 Lihat Bantah Penubuhan IFC (brosur edaran yang diterbitkan oleh ACCIN); Lihat juga di dalam: http://bantahifc.bravehost.com/bantah_penubuhanIFC_brosuredaran.htm
bertanggungjawab.  Tiada  siapa  yang  suka  jika  urusan  agama  mereka  dicampuri oleh  pihak  lain.  Pejuang  hak  asasi  manusia  di  barat  juga  tidak  berjaya  untuk memahami  hak  asasi  manusia  yang  beragama.  Contohnya  dalam  soal  menutup aurat dan sebagainya. Sepatutnya mereka harus faham bahwa persoalan itu adalah hak  asasi  bagi  umat  Islam.  Mereka  sengaja  mahu  mempersoalkannya,  tetapi apabila tiba kepada mereka, mengapa tidak dipersoalkan golongan nun yang juga menutup aurat itu? Inilah tantangan sikap double standard yang harus kita hadapi. Pokoknya  jangan  biarkan  golongan  asing  mencampuri  urusan  agama  Islam sehingga mereka ingin mengajar kita Islam mana yang betul dan Islam mana yang salah. Inilah perkara  yang memerlukan pemerkasaan bagi masa depan peradaban Islam yang unggul di nusantara dan dunia umumnya.

## Bibliografi
Anisah  Ab.  Ghani  dan  Saadan  Man,  ―Nilai-nilai  Adat  dan  Budaya  Dalam  Amal Ibadat  Masyarakat  Melayu‖,  dalam  Md.  Saleh  Hj  Md.  @  Ahmad  et.  al. (eds.), Hukum  Islam  dan  Budaya  Tempatan .  Kuala  Lumpur:  Jabatan  Fiqh dan Usul, Akademi Pengajian Islam Universiti Malaya, 1998.
Mahmood  Zuhdi  Abdul  Majid, Pengantar  Undang-Undang  Islam  di  Malaysia , Kuala Lumpur: Penerbit Universiti Malaya, 1997.
Mohamed Azam Mohamed Adil, ―Pengaruh Adat Tempatan Dalam Menentukan Fatwa  di  Malaysia‖,‘  dalam  Md.  Saleh  Hj  Md.  @  Ahmad  et.  Al.  (eds.), Hukum  Islam  dan  Budaya  Tempatan, Kuala  Lumpur:  Jabatan  Fiqh  dan Usul, Akademi Pengajian Islam Universiti Malaya, 1998.
Syed Naquib Al-Attas, Islam dalam Sejarah Kebudayaan Melayu . Kuala Lumpur: Penerbit Universiti Kebangsaan Malaysia, 1972.
Aminuddin  Ruskan  al-Dawamy, Syariah  dan  PerUndangan ,  Johor:  Cetak  Ratu Sdn Bhd, 1998.
Ahmad  bin  Muhammad  al-Zarqa‘, Syarh  al-Qawa’id  al-Fiqhiyah ,  Cet.  viii, Beirut: al-Qalam, 1988.
Ansori,  ―Hukum  Islam  dan Tradisi  Masyarakat‖, Ibda’ – Jurnal Studi Islam dan Budaya , Vol. 5, No. 1, 2007.
Abdul  Aziz  Bari, Islam  Dalam  Perlembagaan  Malaysia ,  Petaling  Jaya:  Intel Multimedia and Publication, 2005.
Zainal  Abidin  bin  Ibrahim  bin  Nujaim, al-Asybah  wa  al-Naza’ir ,  Beirut:  Dar  al- Kutb al-Alamiah, 1985.
Ahmad  Ibrahim  dan  Ahilemah  Joned, The  Malaysian  Legal  System ,  Kuala Lumpur: DBP, 1995.
Peter  Riddel, Islam  and  the  Malay-Indonesian  World:  Transmission  and Responses, Singapore: horizon Books, 2001.

## Website
Rahimin  Affandi, Kebudayaan  Melayu  dan  Islam:  Analisis  terhadap  tantangan sekarang  (Bhg.  Akhir) ,  dalam:  http://ummatanwasatan.net/2009/05/ kebudayaan-melayu-dan-islam-analisis-terhadap-tantangan-sekarang-bhg- akhir/
http://annurshd.blogspot.com/2010/08/pelaksaan-syariah-islam-di-malaysia.html http://bantahifc.bravehost.com/bantah_penubuhanIFC_brosuredaran.htm http://bantahifc.bravehost.com/bantah_penubuhanIFC_brosuredaran.htm http://presiden.pas.org.my/v2/index.php?option=com_content&view=article&id= 125.
http://presiden.pas.org.my/v2/index.php?option=com_content&view=article&id= 125.
http://presiden.pas.org.my/v2/index.php?option=com_content&view=article&id= 125.
http://ridhuant.blogspot.com/2009/12/formula-membina-rumah-ibadat.html. http://ridhuant.blogspot.com/2009/12/formula-membina-rumah-ibadat.html. http://ummatanwasatan.net/2009/05/kebudayaan-melayu-dan-islam-analisis- terhadap-tantangan-sekarang-bhg-akhir/
http://ummatanwasatan.net/2009/05/kebudayaan-melayu-dan-islam-analisis- terhadap-tantangan-sekarang-bhg-akhir/
http://www.mykmu.net/~mykmu/modules.php?name=News&file=print&sid=240
3.
http://www.niknasri.com/wp-content/uploads/2009/08/DAIJ_Fungsi_Sebenar_ Islam.pdf